РЕГЛАМЕНТ ЗА ИЗПЪЛНЕНИЕ (ЕС) № 628/2014 НА КОМИСИЯТА
от 12 юни 2014 година
за изменение на Регламент (ЕО) № 341/2007 по отношение на тарифната квота за чесън с произход от Китай
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1), и по-специално член 187, буква а) от него,
като има предвид, че:
(1)
В Регламент (ЕО) № 341/2007 на Комисията (2) се предвижда откриването и управлението на тарифни квоти за чесън и някои други селскостопански продукти, внесени от трети страни.
(2)
В Споразумението под формата на размяна на писма между Европейския съюз и Китайската народна република в съответствие с член XXIV, параграф 6 и член XXVIII от Общото споразумение за митата и търговията (ГАТТ) от 1994 г. във връзка с изменението на отстъпките в списъците на Република България и на Румъния в процеса на присъединяването им към Европейския съюз (3), одобрено с Решение 2014/116/ЕС на Съвета (4), се предвижда увеличение от 12 375 тона на тарифната квота на ЕС за вноса на чесън от Китайската народна република.
(3)
Увеличението на тарифната квота следва да бъде отразено в приложение I към Регламент (ЕО) № 341/2007. Тъй като Споразумението между Европейския съюз и Китайската народна република бе одобрено от Съвета на 28 януари 2014 г., вносителите следва да имат достъп до увеличените количества, считано от втория подпериод на периода на тарифната квота за внос 2014-2015 г.
(4)
Поради това Регламент (ЕО) № 341/2007 следва да бъде съответно изменен.
(5)
Мерките, предвидени в настоящия регламент, са в съответствие със становището на Комитета за общата организация на селскостопанските пазари,
ПРИЕ НАСТОЯЩИЯ РЕГЛАМЕНТ:
Член 1
Изменение на Регламент (ЕО) № 341/2007
Приложение I към Регламент (ЕО) № 341/2007 се заменя с текста в приложението към настоящия регламент.
Член 2
Влизане в сила
Настоящият регламент влиза в сила на третия ден след деня на публикуването му в Официален вестник на Европейския съюз.
Той се прилага от 1 юли 2014 г.
Настоящият регламент е задължителен в своята цялост и се прилага пряко във всички държави членки.
Съставено в Брюксел на 12 юни 2014 година.